b'\n_START_ARTICLE_\nThomas Scott Baldwin\n_START_SECTION_\nTidlig karriere\n_START_PARAGRAPH_\nI januar 1885 gjorde han et av de f\xc3\xb8rste registrerte hopp fra et luftfart\xc3\xb8y.\n_START_SECTION_\nMotoriserte luftskip\n_START_PARAGRAPH_\nI 1900 konstruerte Baldwin en motorisert luftballong.  Med en motorsykkelmotor laget av Glenn Curtiss, og en sigarformet, hydrogenfylt ballong, hadde Baldwin skapt luftskipet \xc2\xabCalifornia Arrow\xc2\xbb, som den 3. august i 1904 i St. Louis gjennomf\xc3\xb8rte den f\xc3\xb8rste kontrollerte sirkul\xc3\xa6re luftferden i USA._NEWLINE_Den amerikanske h\xc3\xa6rens signalkorps betalte Baldwin $10 000 for et luftskip egnet for vedvarende kontrollert luftferd.  Han konstruerte et 29 meter langt fart\xc3\xb8y, med en ny motor fra Curtiss.  Ved mottakelsen ble fart\xc3\xb8yet d\xc3\xb8pt SC-1 (Signal Corps Dirigible Number 1).\n_START_SECTION_\nFly\n_START_PARAGRAPH_\nI 1919 fortsatte samarbeidet med Glenn Curtiss.  Baldwin tegnet et fly, og Curtiss bygde b\xc3\xa5de flyet og motorene.  Det hadde f\xc3\xb8rst en 25-hesters firesylindret motor, som seinere ble erstattet med en V8-motor.  Baldwin fl\xc3\xb8y maskinen f\xc3\xb8rste gang p\xc3\xa5 et stevne i oktober 1910 i Kansas City, Missouri, f\xc3\xb8r han la ut p\xc3\xa5 en turne til Asia.  Der ble han flere steder den f\xc3\xb8rste til \xc3\xa5 gjennomf\xc3\xb8re luftferder.  F\xc3\xb8rst v\xc3\xa5ren 1911 ankom han USA igjen._NEWLINE_I 1914 bygget Baldwin den amerikanske marinens f\xc3\xb8rste luftskip av betydning, DN-I.  Han startet opp med \xc3\xa5 utdanne flygere, og ledet flyskolen til Curtiss.\n_START_SECTION_\nF\xc3\xb8rste verdenskrig\n_START_PARAGRAPH_\nDa USA gikk inn i den f\xc3\xb8rste verdenskrig, meldte Baldwin, i en alder av 62, seg frivillig.  Han ble utnevnt til kaptein i flydelen til den amerikanske h\xc3\xa6rens signalkorps.  Der var han inspekt\xc3\xb8r for samtlige luftfart\xc3\xb8yer i h\xc3\xa6rens tjeneste under krigen.  F\xc3\xb8r krigen var omme, var han forfremmet til major.\n_START_SECTION_\nGoodyear\n_START_PARAGRAPH_\nEtter krigen ble han ansatt som konstrukt\xc3\xb8r av Goodyear Tire and Rubber Company i Ohio.\n_START_SECTION_\nD\xc3\xb8d\n_START_PARAGRAPH_\nHan d\xc3\xb8de 17. mai 1923, 68 \xc3\xa5r gammel, og ble begravet ved Arlington National Cemetery.'